สวัสดีค่ะ ถูกแมวญาติข่วนตรงนิ้วโป้งเลือดออกเมื่อ 4 ธค. ค่ะ น้องยังไม่ฉีดวัคซีนและเลี้ยงแบบกึ่งๆระบบปิด ส่วนมากน้องอยู่ในบ้านค่ะแต่มีวันหนึ่ง(ประมาณ2 ธค.)ที่น้องหายไปเพราะตกใจแมวจรจัดแล้วกลับมาเอง ส่วนตัวเราไม่ได้ฉีดวัคซีนพิษสุนัขบ้ามานานมากแล้วค่ะ(เคยฉีดตอนเด็กๆ) จำเป็นต้องไปหาและฉีดวัคซีนไหมคะ
สวัสดีค่ะ หากถูกแมวข่วนจนมีเลือดออก ก็จะเสี่ยงต่อการติดเชื้อพิษสุนัขบ้าได้ อย่างไรก็ตาม หากเป็นแมวที่เลี้ยงเอง อาจเฝ้าสังเกตอาการแมวไปก่อนก็ได้ค่ะ โดยหากแมวไม่ตายภายใน 4-5 วัน (แมวจะตายเร็วกว่าสุนัข) แสดงว่าแมวไม่ได้เป็นโรคพิษสุนัขบ้า และไม่จำเป็นต้องไปฉีดวัคซีนค่ะ แต่หายแมวหายหรือตายไป ก็ต้องรีบไปฉีดวัคซีนโดยเร็วค่ะ และให้ฉีดเซรุ่ม (อิมมูโนโกลบูลิน) ด้วยทั้งนี้ หากในช่วง 5 ปีที่ผ่านมา ยังไม่เคยฉีดวัคซีนบาดทะยักกระตุ้น ก็ควรฉีดกระตุ้นด้วยค่ะส่วนบาดแผล ควรล้างด้วยสบู่ให้สะอาด ใส่ยาฆ่าเชื้อ แล้วเช็ดทำความสะอาดด้วยน้ำเกลือทุกวัน ระวังอย่าให้แผลโดนน้ำจนกว่าจะหายค่ะ